cyanic-selkie/wikianc huggingface dataset:
ციფრული ტელევიზია
პირველი ეტაპი
ციფრული ტელევიზიის ისტორიის პირველი ეტაპი ხასითდება ტელესისტემების ცალკეულ ნაწილებში ციფრული ტექნიკის გამოყენებით, ამასთან ნარჩუნდებოდა კავშირის ანალოგური არხები. ამ ეტაპზე სტუდიური მოწყობილობები გადაიტანება ციფრულ სიგნალზე, რომლის დამუშავება და შენახვა ტელეცენტრის ფარგლებში ხდება ციფრული საშუალებებით. ტელეცენტრიდან გამოსვლისას სატელევიზიო სიგნალი გარდაიქმნება ანალოგურ ფორმაში და გადაიცემა ჩვეულებრივი კავშირის არხებით.
ეს ეტაპზე ხდება ასევე ტელემიმღებებში ციფრული ბლოკების შეტანა გამოსახულებისა და ხმის ხარისხის გასაზღდელად, ასევე ფუნქციონალური შესაძლებლობების გასაზრდელად. ასეთი ბლოკების მაგალითია ციფრული ფილტრები, მოწყობილობები სტრიქონგამოშვებითი გაშლიდან კვაზიპროგრესულზე გადასასვლელად, ველების სიხშირის გაზრდა 100 გჰც-მდე, ფუნქციების „სტოპ-კადრი“ და „კადრი კადრში“ რაელიზაცია და ა. შ.
მეორე ეტაპი
ციფრული ტელევიზიის განვითრების მეორე ეტაპია ჰიბრიდული ანალოგურ-ციფრული ტელესისტემების შექმნა, რომელთა პარამეტრები განსხვავდება ჩვეულებრივ სატელევიზიო სტანდარტებში მეღებულთაგან. იკვეთება სატელევიზიო სტანდარტის ცვლილების ორი მთავარი მიმართულება: გადასვლა სიკაშკაშის და ფერთა სხვაობის სიგნალების თანადროული გადაცემიდან მათ მიმდევრობით გადაცემაზე და კადრში სტრიქონების და სტრიქონში გამოსახულების ელემენტების რაოდენობის გაზრდა. მეორე მიმართულების რეალიზაცია დაკავშირებულია ტელესიგნალების სპექტრის შეკუმშვის აუცილებლობასთან, კავშირის არხებით სიხშირეთა მისაღები ზოლით მათი გადაცემის უზრუნველსაყოფად.
ჰიბრიდული ტელესისტემების მაგალითები:
იაპონური მაღალი გარჩევადობის სატელევიზიო სისტემა MUSE დასავლეთ ევროპული MAC ოჯახის სისტემები
ამ სისტემების გადამცემ და მიმღებ ნაწილებში სიგნალები გადაიცემა ანალოგურ ფორმაში. MUSE და HD-MAC სისტემებს აქვთ ფორმატი 16:9, კადრში სტრიქონების რაოდენობაა 1125 და 1250, კადრების სიხშირე 30 და 25 გჰც შესაბამისად.
მესამე ეტაპი
განვითერების მესამე ეტაპია სრულიად ციფრული სატელევიზიო სისტემების შექმნა.
მას შემდეგ რაც ევროპასა და იოპონიაში გამოჩნდა მაღალი გარჩევადობის ანალოგურ-ციფრული სატელევიზიო სისტემები (MUSE და HD-MAC), შეერთებულ შტატებში 1987 წელს გამოცხადდა კონკურსი მაღალი გარჩევადობის სატელევიზიო სისტემის საუკეთესო პროექტზე, რომელიც დამტკიცდებოდა ეროვნულ სტანდარტად. პირველ წლებში კონკურსზე წარადგინეს რამდენიმე სხვადასხვა ანალოგური სისტემა. ზემოთ აღნიშნული ჰიბრიდული სატელევიზიო სისტემები, რომლებიც ითვალისწინებდნენ სიგნალის გადაცემას მხოლოდ თანამგზავრული არხებით, მალევე განხილვიდან მოიხსნა. ეს განპირობებული იყო იმით, რომ ამერიკის აშშ-ში მიწისზედა მაუწყებლობას ეწევა 1400-მდე კომპანია და ფართოდ არის განვითერებული საკაბელო მაუწყებლობა.
განიხილებოდა ასევე ანალოგური სისტემების პროექტები, რომლებიც ითვალისწინებდნენ ერთი სტანდარტული არხის მეშვეობით ორი იგნალის გადაცემას — ჩვეულებრივი ტელესიგნალის და დამატებითის, რომელიც შესაბამისი დეკოდერით უზრუნველყოფს გამოსახულების მიღებას სტრიქონების და სტრიქონებში ელემენტების განლაგების დიდი რაოდენობით.
მაგრამ უკვე 1990 წელს გამოჩნდა სრულიად ციფრული სატელევიზიო სისტემების პირველი შემოთავაზებები. ყოველწლიურად იზრდებოდა ასეთი პროექტების რაოდენობა და უმჯობესდებოდა მათი მახასიათებლები. 1993 ელს უკანასკნელი ანალოგური სისტემები საბოლოოდ მოიხსნა დღის წესრიგიდან, ხოლო ამავე წლის მაისში კომპანიების 4 ჯგუფი, რომლებსაც არსებიტად მსგავსი პროექტები ჰქონდათ წარდგენილი, გაერთიანდა და სამომავლოდ წარადგინეს ერთიანი პროექტი. ამ პროექტმა კონკურსში უპირობიო გამარჯვება მოიპოვა და იქცა ამერიკის შეერთებულ შტატებში სრულიად ციფრული სატელევიზიო სისტემის სტანდარტის საფუძვლად. პროექტი მაშინ ჯერ კიდევ დაუმტკიცებელ MPEG-2 სტანდარტს ემყარებოდა.
როდესაც ნათელი გახდსა, რომ მომავალი ციფრული ტელევიზიას ეკუთვნის, 1993 წელს ევროპაში, მიღებულ იქნა MPEG-2-ზე დაფუძნებული პროექტი DVB (Digital Video Broadcasting – ციფრული ვიდეო მაუწყებლობა). ამჟამად ციფრული სატელევიზიო სისტემები მრავალ ქვეყანაში სწრაფად ვითარდება. ამასთან, უპირველესად წყდება გადაცემული ჩვეულებრივი გაფართოების ტელევიზიის პროგრამების რაიოდენობის ზრდის ამოცანა, რადგან ეს სწრაფ ეკონომიკურ ეფექტს იძლევა. ზოგიერთ ქვეყანაში დასმულია საკითხი XXI საუკუნის დასაწყისში ანალოგური ტელემაუწყებლობის შეწყვეტასთან და ციფრულ ტელევიზიაზე სრული გადასვლის თაობაზე.
სტანდარტები
ციფრული ტელევიზიის საერთაშორისო სტანდარტები, უპირველეს ყოვლისა, მიიღება სტანდარტიზაციის საერთაშორისო ორგანიზაციის (ISO) მიერ, რომელიც აერთიანებს მსოფლიოს 100-ზე მეტი ქვეყნის სტანდარტიზაციის ეროვნულ კომიტეტებს. ამ ორგანიზაციის შემადგენლობაში ფორმირდება ჯგუფები, რომლებიც დაკავებულნი არიან ტექნიკის სხვადასხვა დარგების სტანდარტიზაციის პრობლემებით. ერთ-ერთი ასეთი ჯგუფია MPEG (Motion Picture Expert Group), რომელიც დაკავებულია ციფრული მაუწყებლობის სტანდარტების შემუშავებით.
სტანდარტიზაციაში მნიშვნელოვანი როლის შემსრულებელი მეორე ორგანიზაციაა საერთაშორისო სატელეკომუნიკაციო გაერთიანება (ITU). ორგანიზაცია უშვებს რეკომენდაციებს, რომლებიც შემდგომში შეიძლება გარდაიქმნას საერთაშორისო ან ეროვნულ სტანდარტად სტანდარტიზაციის ეროვნული ორგანოების გადაწყვეტილებით.
ამჟამად არსებობს შემდეგი ძირითადი სტანდარტები:
უპირატესობები
ანალოგურ ტელევიზიასთან შედარებით:
ნაკლოვანებები
სურათის გაყინვა ან დაშლა „კვადრატებად“ მიღებული სიგნალის არასაკმარისი დონისას, მონაცემები ან მიიღება 100%-იანი ხარისხით ან აღდგება, ან მიიღება ცუდად აღდგენის შესაძლებლობის გარეშე.
გავრცელება
350px|მინიატიურა|ციფრული ტელემაუწყებლობის გავრცელება მსოფლიოში
საქართველო
საქართველოში 2015 წლიდან ანალოგურ მიწისზედა მაუწყებლობას ციფრული მაუწყებლობა ჩაანაცვლებს. ციფრულ მიწისზედა მაუწყებლობაზე გადასვლის ბოლო ვადად 2015 წლის 17 ივნისი განისაზღვრა, თუმცა, ეკონომიკის სამინისტროს 16 ივნისის გადაწყვეტილებით ანალოგური სატელევიზიო სიგნალების სრული გათიშვის ვადა 1 ივლისამდე გადაიწია.
2015 წლის მარტიდან დაიწყო გარდამავალ ეტაპი ე.წ. ”Simulcast”-ის პერიოდი და 3 თვის განმავლობაში ანალოგური და ციფრული სამაუწყებლო სიგნალები პარალელურ რეჟიმში გავრცელდება. „Simulcast”-ის პერიოდში საზოგადოებრივი მაუწყებლის სატელევიზიო სიგნალების გარდა გავრცელდება არსებული ყველა ღია საეთერო ეროვნული პროგრამა.
რეფორმა საქართველოს ყველა მოქალაქეს შეეხება, გამონაკლისს მხოლოდ საკაბელო, თანამგზავრული და ინტერნეტ-ტელევიზიების მომხმარებლები წარმოადგენენ.
დიდი ბრიტანეთი
დიდი ბრიტანეთი 1998 წელს გახდა პირველი ქვეყანა დასავლეთ ევროპაში, რომლემაც შემოიღო ციფრული ტელევიზია.
ბალტიისპირეთი
ლატვიაში ლატვიის ტელე-რადიო სახელმწიფო ცენტრი (LVRTC) 2010 წლის 1 ივნისიდან ეთერულ მაუწყებლობას გადასცემს მხოლოდ ციფრულ MPEG-4 (DVB-T2) ფორმატში.ამჟამად ხელმისაწვდომია 47 ტელეარხი, მათ შორის 3 არის მაღალი გარჩევადობის.
ლიტვაში 2012 წლის 30 ოქტომბერს გაითიშა ანალოგური გადამცემები და მაუწყებლობა სრულად გადავიდა ციფრული MPEG-4 ფორმატზე. ამის შედეგად ლიტვის ტელემაყურებლების დაახლოებით 5% ტელეპროგრამებთან წვდომის გარეშე დარჩა, რადგან ზოგ მიდამოებში მიწისზედა ციფრული გადამცემების სიგნალი ვერ აღწევდა, პრობლემა მალევე გადაიჭრა.
2012 წლის 28 ოქტომბერს ლატვიასა და ინგლისში განხორციელდა სრული გადასვლა (ანალოგური სიგნალების გადამცემების გამორთვით) ციფრულ ეთერულ DVB-T2 ტელევიზიაზე.
ახლო აღმოსავლეთი
ისრაელში ციფრული ტელემაუწყებლობა MPEG-4 ფორმატში გაეშვა 2009 წლის 2 აგვისტოს სახელწოდებით „Digital Terrestrial Television (DTT)“. ამჟამად ხელმისაწვდომია 5 ციფრული არხი.
კატეგორია:ციფრული ტელევიზია
უდაბნოს ჩამძვრალიხევის კომპლექსი
უდაბნოს ჩამძვრალისხევის კომპლექსი — არქეოლოგიური ძეგლი საგარეჯოს მუნიციპალიტეტის სოფელ უდაბნოს რკინის მთის სამხრეთ ფერდობზე მთათა შორის ვიწროებში, რკინის მადნის საშუალო სიახლოვეს. მას ერთადერთი მისადგომი მრავალწყლისხევის ხეობიდან აქვს. კომპლექსში შედის: ნამოსახლარი, რკინის სახელოსნო და სამაროვანი.
დავით გარეჯის უდაბნოში, რკინის მადნის შემცველობით ყველაზე მდიდარი რკინის მთა ჩანს და სავარაუდოდ, მის ირგვლივ მდებარე ხეობები ამ წარმოებით დასაქმებულ ადამიანთა ჯგუფებისათვის ყველაზე ხელსაყრელი უნდა ყოფილიყო დასასახლებლად. მით უმეტეს, რომ პალინოლოგიური ანალიზების მიხედვით, ეს მხარე ძვ. წ. II ათასწლეულში და ძვ. წ. I ათასწლეულის I ნახევარში მდიდარი იყო ტყის მასივებით - და შესაბამისად, მაღალი დებეტის მქონე მცირე მდინარეებით.
ნამოსახლარი ორ ღრმა ხევს შორის. მცირე შემაღლებებზეა განფენილი. რელიეფის მიხედვით, ხეობა სრულიად გამოუსადეგარია, მასშტაბური სამ-სამ სამუშაოების წარმოებისათვის და, სვარაუდოდ, ადგილობრივი მოსახლეობა ძირითადად რკინის მეტალურგიასთან დაკავშირებული საქმიანობით უნდა ყოფილიყო დაკავებული. ნამოსახლარზე შენობები წინასწარ შედგენილი პროექტით უნდა იყოს დაგეგმარებული. ისინი ნაგებია მკაცრად სიმეტრიულად, ნაწილობრივ დამუშავებული ქვის დიდი კვადრატებით. ზედაპირულად მოპოვებული, ძირითადად ლეგად გამომწვარი თიხის ჭურჭლის მიხედვით, დასახლება დაახლოებით ძვ.წ. I ათასწლეულის დასაწყისს განეკუთვნება, თუმცა, თიხის ჭურჭლის რამდენიმე ფრაგმენტი უფრო ადრეული უნდა იყოს.
დასახლების ბორცვის ძირის დონეზე, მის ჩრდილოეთით, ხევს გაღმა, კრომლეხებიანი სამაროვანია. მის დასავლეთით კი კარგად იკვეთება საწარმოო უბანი, რომლის მთელი ტერიტორიები დიდი ცეცხლის შედეგადაა დამწვარი და მოფენილია წიდის ფრაგმენტებით.
ლიტერატურა
კატეგორია:საგარეჯოს მუნიციპალიტეტის არქეოლოგიური ძეგლები
ერიტრეის მთიანეთი
thumb|ერიტრეის მთიანეთის ლანდშაფტი ერიტრეის მთიანეთი — სამხრეთით მდებარე ეთიოპიის მთიანეთის გაგრძელება.
იტალიის კოლონიზაციის დროიდან, რომელიც დაიწყო XIX საუკუნის ბოლოს, ამ რეგიონში შეიმჩნევა ტყის მასივების მნიშვნელოვანი შემცირება. ერიტრეის მთიანეთს განსაკუთრებით ემუქრება ტყის მასივების შემცირებასთან დაკავშირებული ნიადაგის ეროზია. ამას გარდა, ეს რეგიონი, რომელიც მდებარეობს საჰელის სამხრეთით, შეიცავს გაუდაბნოების და ხშირი გვალვების რისკს.
მთიანეთში, როგორც ტროპიკული რეგიონების უმრავლესობაში, აღინიშნება ორი სეზონი: წვიმების სეზონი (კრემტი) ივნისიდან სექტემბრის ჩათვლით, და მშრალი სეზონი სექტემბრიდან ივნისის ჩათვლით. მთიანეთში საშუალო ტემპერატურა შეადგენს დაახლოებით 16 °C-ს. ერიტრეის მთიანეთში მდებარეობს ერიტრეის ყველაზე უფრო მაღალი მწვერვალი (სოირას მთა).
ერიტრეის მთიანეთში სათავეს იღებს ოთხი დიდი მდინარე, რომლებიც მიედინებიან სუდანის მიმართულებით, ასევე მთელი რიგი მცირე ზომის მდინარეები, რომლებიც ჩაედინებიან წითელ ზღვაში. სუდანის მიმართულებით მიედინებიან მდინარე ნილოსში ჩამავალი მდინარეები მერები და ტეკეზე, ასევე მდინარეები ბარკა და ანსება, რომლებიც ნილოსამდე ვერ აღწევენ. ერიტრეის აღმოსავლეთის ფერდოდან ჩამოედინება მრავალრიცხოვანი მცირე მდინარეები.
ბევრი მკვლევარი თვლის, რომ ერიტრეის მთიანეთის ტყის საფარი ადრე აღწევდა 30 %-ს, მაგრამ მას შემდეგ შემცირდა 1 %-მდე, ხოლო სხვები, მათ შორის ლუიზა ლატი (Louise Latt), გამოთქვამენ აზრს, რომ სინამდვილეში ტყის საფარის ასეთი მკვეთრი შემცირება არ მომხდარა. მთიანეთის აღმოსავლეთი კიდე მკვეთრად ეშვება წითელი ზღვის მიმართულებით, რის შედეგადაც ერთმანეთს კვეთავს ორი სახის კლიმატი. ეს რეგიონი ხშირად მოიხსენიება მრავალწლოვანი ტყის საფარის არსებობის გამო. ზუსტად ამ რეგიონში მოჰყავთ მერარას (Merara) სახეობის ერიტრეული ყავა.
ერიტრეის მთიანეთის ნიადაგის შემადგენლობა საკმაოდ რთულია. ჭარბობს ქრომისებური ნიადაგი, მუქი წითელი ფერის ეუტრიკული და კირქვის კამბისოლი. მთიანეთის ნიადაგის სხვა სახეობებს შორისაა — ლიტოსოლი, ქსეროსოლი და ფლუვისოლი.
სქოლიო
კატეგორია:ერიტრეის მთები
იმბიტუბა
იმბიტუბა (Imbituba) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 30 მეტრზე. მიეკუთვნება სანტა-კატარინას შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ტურბანის შემადგენლობაში.
2010 წლის მონაცემებით, მოსახლეობა 40 170 ადამიანს შეადგენდა, მოსახლეობის სიმჭიდროვე 219.59 კმ²-ზე. ფართობი 182 929 კმ²-ია.
Digi Casse
Digi Casse (デジカセ) — მეორე თაობის კარტრიჯული პორტატიული ვიდეო თამაშების კონსოლი, წარმოებული და გამოცემული იაპონური კომპანია Bandai-ის მიერ 1984 წელს იაპონიაში. მოგვიანებით გამოვიდა ევროპაში.
მანსურ ალი
მანსურ ალი (মোঃ মনসুর আলী; დ. 16 იანვარი, 1919, კურიპარა  — გ. 3 ნოემბერი ,1975, დაკა, ბანგლადეში) — პაკისტანისა და ბანგლადეშის  პოლიტიკური  და სახელმწიფო მოღვაწე. ავამი ლიგის ლიდერი და ქვეყნის პრემიერ-მინისტრი (1975). მუჯიბურ რაჰმანის თანამებრძოლი.
Digi Casse
საერთო ჯამში კონსოლზე ხელმისაწვდომი იყო შვიდი თამაში. თითოეულ კონსოლს თან მოჰყვებოდა ორი თამაში. ევროპაში გამოვიდა მხოლოდ და მხოლოდ სამი თამაში „Pelican“, „Submarine“ და „Frog & Insects“.
სქოლიო
კატეგორია:1984 წელს წარმოდგენილი პროდუქტები კატეგორია:მეორე თაობის ვიდეო თამაშების კონსოლები კატეგორია:პორტატიული ვიდეო თამაშების კონსოლები კატეგორია:1984 წელი ვიდეო თამაშებში კატეგორია:1980-იანების სათამაშოები
მანსურ ალი
ბიოგრაფია
დაიბადა 1919 წლის 16 იანვარს ბენგალის (ამჟამად ბანგლადეში) პროვინციის სოფელ კურიპარაში. სწავლა გააგრძელა კალკუტის ისლამურ კოლეჯში. შემდეგ გახდა ალიგარხის მუსულმანური უნივერსიტეტის ეკონომიკის მაგისტრი. ამ პერიოდში იგი გახდა მუსულმანური ლიგის წევრი, რომელიც მხარს უჭერდა ინდოეთისაგან პალკისტანის გამოყოფას. იყო პაბნის მუსულმანური ლიგის ვიცე პრეზიდენტი (1946–1950). 1947 წელს პაკისტანის დამოუკიდებლობის გამოცხადების შემდეგ მსახურობდა პაკისტანის არმიაში, ჰქონდა კაპიტნის წოდება. ამის შემდეგ ცნობილი იყო როგორც „კაპიტანი მანსური“.
1954 წელს აირჩიეს აღმოსავლეთი პაკისტანის პროვინციული ასამბელის წევრად. შემდეგ მანსურ ალის ეკავა სოფლის მეურნეობის, ვაჭრობისა და მრეწველობის მინსიტრის თანამდებობა კოლაიციურ მთავრობაში. 1958 წელს გენერალ მუჰამად აიუბ-ხანის მიერ ორგანიზებული სახელმწიფო გადატრიალების შემდეგ იგი კვლავ დაპატიმრეს „საზოგადოებრივი უსაფრთხოების“ კანონის შესაბამისად და პატიმრობაში იყო 1959 წლამდე.
იყო „ექვსი პუნქტის მოძრაობის“ ერთ-ერთი აქტიური აქტივისტი, რომლის მიმდევრებიც ითხოვდნენ რეგიონალური ავტონომიის დამყარებას და ეწინააღმდეგებოდნენ სამხედრო რეჟიმს პაკისტანში, რისთვისაც სამხედროებმა კვლავ დაპატიმრეს.
1975 წლის 15 აგვისტოს მუჯიბურ რაჰმანისა და მისი ოჯახის წევრების მკვლელობის შემდეგ მანსურ ალი და კიდევ სამი მისი მოკავშირე: ყოფილი ვიცე-პრეზიდენტი საიდ ნაზრულ ისლამი, ქვეყნის პირველი პრემიერ-მინისტრი, ყოფილი ფინანსთა მინისტრი ტაჯუდინ აჰმედი, მრეწველობის ყოფილი მინისტრი ა. ხ. მ. კამარუზამანი 23 აგვისტოს დაპატიმრეს და გადაიყვანეს ციხეში. 1975 წლის 3 ნოემბერს აღნიშნული პირები დახვრიტეს ციხეში.
პირადი ცხოვრება
მისი ცოლი იყო ბეგუმ ამინა, რომელიც რანგპურის რაიონული სასამართლოს მოსამართლის ქალიშვილი იყო. ჰყავდათ ხუთი ვაჟი და ერთი ქალიშვილი. მისი უფროსი ვაჟიშვილი ადვოკატად მუშაობს ბანგლადეშში. მისი მეორე ვაჟი მოჰამად ნასიმი იყო პარლამენტის წევრი და ავამი ლიგიოს მთავრობაში ტელეკომუნიკაციების მინისტრი 1996–2001 წლებში.
ლიტერატურა
კატეგორია:ბანგლადეშის პრემიერ-მინისტრები კატეგორია:დაბადებული 16 იანვარი კატეგორია:დაბადებული 1919 კატეგორია:გარდაცვლილი 3 ნოემბერი კატეგორია:გარდაცვლილი 1975
მოსახლეობის სრულიად საკავშირო აღწერა 1926
მინი|აღწერის პლაკატი მოსახლეობის სრულიად საკავშირო აღწერა 1926 — საბჭოთა კავშირის მოსახლეობის პირველი საყოველთაო აღწერა, ჩატარებული 1926 წელს.
ისტორია
1926 წლის მოსახლეობის საკავშირო აღწერა ჩატარდა 17 დეკემბერს. ეს იყო პირველი საკავშირო აღწერა, რომელმაც მოიცვა ქვეყნის ყველა დასახლებული პუნქტი. აღწერა წარმოებდა გამოკითხვის მეთოდით.
აღწერას ხელმძღვანელობდნენ ვ. მიხაილოვსკი და ო. კვიტკინი. აღწერის შედეგების დამუშავება დასრულდა 1932 წლის 1 სექტემბერს.
აღწერის ძირითადი ფორმები იყო: პირადი ფურცელი, ოჯახის ბარათი (მხოლოდ ქალაქის მოსახლეობისათვის), საკუთრების უწყისი. აღწერის პროგრამა შედგებოდა 14 პუნქტისა და ქვეპუნქტებისაგან: სქესი, ასაკი, ნაციონალობა, მშობლიური ენა, დაბადების ადგილი, აღწერის ადგილას ცხოვრების პერიოდი, ოჯახური მდგომარეობა, განათლება, ფიზიკური მდგომარეობა, ფსიქიკური ჯანმრთელობა, საქმიანობის სფერო, უმუშევრობის ხანგრძლივობა, შემოსავლის წყარო. ამის გარდა საოჯახო ბარათში ინიშნებოდა ოჯახის შემადგენლობა, ცოლ-ქმრული კავშირის ხანგრძლივობა და ცხოვრების პირობები.
აღწერა დაიწყო 17 დეკემბერს და მიმდინარეობდა 2 კვირა სოფლებში და ერთი კვირა ქალაქებში. წინასწარი შედეგები გამოქვეყნდა 1927-1929 წლებში, ხოლო საბოლოო მონაცემები კი 56 ტომად 1928-1933 წლებში გამოცა.
წინასწარი შედეგები
წინასწარი მონაცემებით საქართველოს სსრ-ს მოსახლეობა შეადგენდა 2,617,492 კაცს (ფშავ-ხევსურეთის და როკის გარდა), აქედან კი აფხაზეთის — 198.596 კაცს , აქედან:
სქოლიო
1926 კატეგორია:1926 წელი საბჭოთა კავშირში კატეგორია:1926 წლის დეკემბერი კატეგორია:1926 წლის მოსახლეობის აღწერა
შაშიანის მთავარანგელოზთა ეკლესია
შაშიანის მთავარანგელოზთა ეკლესია — არქიტექტურული ძეგლი გურჯაანის მუნიციპალიტეტის სოფელ შაშიანის განაპირას. განეკუთვნება გვიანდელ შუა საუკუნეებს. ეკლესია დარბაზულია, ნაგებია ნატეხი და რიყის ქვით, აქა-იქ გამოყენებულია აგურიც. წყობა ირეგულარულია. 2010 წელს ადგილობრივმა მოსახლეობამ, საერთაშორისო საქველმოქმედო ფონდ „ქართუს“ დაფინანსებით ეკლესია აღადგინა. ეკლესიის ახლოს აიგო სამრეკლო. შესასვლელი დასავლეთიდანაა. ადრე კარი გარედან თაღოვანი ყოფილა, შიგნით კი,თარაზულად ყოფილა გადახურული (აღდგენის დროს შესასვლელი ოდნავ დაუვიწროებიათ და ბრტყლად გადაუხურავთ). კარის ზემოთ სწორკუთხა სარკმელია. ეკლესიის დარბაზი მოკლეა, აღმოსავლეთით დასრულებულია ოდნავ გაბრტყელებუილი ნახევარწრიული აფსიდით, რომელშიც ვიწრო, ბრტყლად გადახურული სარკმელია გაჭრილი. სარკმლის ქვემოთ კედელზე მიდგმულია ტრაპეზი. აფსიდის გვერდებში თითო მცირე ზომის ნიშაა. კამარა სხმულია, მას განივ ჭრილში კოლოფა თაღის ფორმა აქვს. მსგავსი ფორმისაა კონქის თაღიც.
ლიტერატურა
კატეგორია:გურჯაანის მუნიციპალიტეტის ტაძრები
უდაბნოს გორასამარხების ველი
ტერმინი უდაბნოს გორასამარხების ველი შეიძლება აღნიშნავდეს:
უდაბნოს სადგომი
უდაბნოს სადგომი — არქეოლოგიური ძეგლი საგარეჯოს მუნიციპალიტეტის სოფელ უდაბნოში, რუსთავ-გარდაბანის შარაგზის მარჯვენა მხარეს. თარირდება მუსტიეს ხანის პირველი ნახევარით.
ძეგლი 1980 წელს აღმოაჩინა კახეთის არქეოლოგიურმა ექსპედიციამ, კონსტანტინე ფიცხელაურის ხელმძღვანელობით. აღმოჩნდა ანდეზიტის, კაჟისა და მურგელის დისკოსებრი, ერთფუძიანი და ორფუძიანი ნუკლეუსებრი, ლევალუარი და არალევალუარი ანატკეცები. ისინი ატარებენ მესტიეს ხანისათვის დამახასიათებელ ტიპურ ქვის გაპობა-ატკეცისა და მეორადი დამუშავების ყველა ნიშანს.
ლიტერატურა
კატეგორია:საგარეჯოს მუნიციპალიტეტის არქეოლოგიური ძეგლები
ავღანეთის კონფლიქტი (1978–დღემდე)
ავღანეთის კონფლიქტი (د افغانستان جنګونه) — ომების სერია, რომელიც ავღანეთში მიმდინარეობს 1978 წლიდან. საურის რევოლუციის სამხედრო გადატრიალებით დაწყებული, შეიარაღებული კონფლიქტების თითქმის უწყვეტი სერია ტანჯავს ავღანეთს.
კონფლიქტი მოიცავს:
დადგენილია, რომ კონფლიქტმა, დაწყებიდან დღემდე, 1 405 111 - 2 084 468 ადამიანი შეიწირა.
სქოლიო
კატეგორია:რელიგიური სამოქალაქო ომები კატეგორია:რევოლუციური სამოქალაქო ომები კატეგორია:მიმდინარე კონფლიქტები კატეგორია:ავღანეთის ომები კატეგორია:ცივი ომის კონფლიქტები კატეგორია:2020-იანი წლების კონფლიქტები კატეგორია:XXI საუკუნის კონფლიქტები კატეგორია:2010-იანი წლების კონფლიქტები
მატს ჰუმელსი
მატს ჰუმელსი (Mats Hummels; დ. 16 დეკემბერი, 1988, ბერგიშ გლადბახი) — გერმანელი ფეხბურთელი, „მიუნხენის ბაიერნი“ და გერმანიის ნაკრების მცველი, „ბაიერნის“ საფეხბურთო აკადემიის აღზრდილი. 2008-2016 წლებში ასპარეზობდა „ბორუსიაში“. „ბორუსიასთან“ ერთად ორჯერ გახდა გერმანიის ჩემპიონი და ერთხელ ჩემპიონთა ლიგის ვერცხლის პრიზიორი.
გერმანიის ნაკრებში ასპარეზობს 2010 წლიდან. მონაწილეობა მიიღო ევროპის 2012 წლისა და მსოფლიოს 2014 წლის ჩემპიონატებზე.
ტიტულები
ბაიერნი მიუნხენი:(7)
UY Scuti
UY Scuti — წითელი ზეგიგანტი ან ჰიპერგიგანტი და პულსირებადი ცვალებადი ვარსკვლავი ფარის თანავარსკვლავედში. ის ამჟამად ცნობილთა შორის ყველაზე დიდი ვარსკვლავია და თავის ტიპის ვარსკვლავებს შორის ერთ-ერთი ყველაზე კაშკაშა. მისი საშუალო რადიუსი 1708 მზის რადიუსია, ანუ 2 378 704 272 კილომეტრი (15,9 ასტრონომიული ერთეული). აქედან გამომდინარე, მისი მოცულობა მზისას 4 982 686 912-ჯერ აღემატება. იგი 9500 სინათლის წლითაა დაშორებული დედამიწიდან, რის გამოც ერთ-ერთი უახლოესი ჰიპერგიგანტია. ის რომ მზის სისტემის ცენტრში ყოფილიყო მოთავსებული, მისი ფოტოსფერო იუპიტერის ორბიტას შთანთქავდა, მიუხედევად იმისა, რომ მისი რადიუსი მტკიცედ დაზუსტებული არაა და შესაძლებელია სატურნის ორბიტაზე დიდი იყოს.
დაკვირვებები
ვარსკვლავის სახელი UY Scuti მიუთითებს, რომ ის 38-ე ცვალებადი ვარსკვლავი იყო, რომელიც ფარის თანავარსკვლავედში იქნა აღმოჩენილი. ის მოთავსებულია რამდენიმე გრადუსით ჩრდილოეთით A ტიპის ვარსკვლავთან, რომელსაც Gamma Scuti ეწოდება. ის შეუიარაღებელი თვალით ჩანს. მიუხედავად იმისა, რომ ვარსკვლავი ძალიან კაშკაშაა, დედამიწიდან მისი მაგნიტუდა (ვარსკვლავიერი სიდიდე) 11-ია მისი „გაუქმების ზონაში“ მდებარეობისა და შორი მანძილის გამო. მისი დანახვა დიდი ბინოკლით ან პატარა ტელესკოპით შეიძლება.
მახასიათებლები
მინი|მარცხნივ|მიახლოებითი შედარება UY Scuti-ს და [[მზე|მზისა]]
ვარსკვლავი კლასიფიცირებულია, როგორც ნახევრად რეგულარული ცვალებადი, რომლის მიახლოებითი პულსაციის პერიოდი 740 დღეა. ვიზუალურად, ვარსკვლავი მზეზე 120 000-ჯერ კაშკაშაა ხილულ სინათლეში (მაგნიტუდა = -7,5). თუმცა, როდესაც მისი სინათლე ინფრაწითელთან ერთიანდება, იგი მზეზე 340 000-ჯერ კაშაკაა (მაგნიტუდა = -9,1), რის გამოც ერთ-ერთი ყველაზე კაშკაშა გრილი ზეგიგანტი ვარსკვლავია და ერთ-ერთი ყველაზე კაშკაშა მთელ გალაქტიკაში. მისი მასის დაკარგვის ტემპი 5,8x10−5M☉-ია - ერთ-ერთი ყველაზე დიდი ცნობილ ვარსკვლავთა შორის.
ზომა
სხვა ზეგიგანტი ვარსკვლავების მსგავსად UY Scuti-საც გარს აკრავს უზარმაზარი დისკო და სხვა დიდი დიფუზური ვარსკვლავების მსგავსად, მასზე ზუსტი გაზომვების ჩატარება ურთულესია. ის მთლიანად სფერული არ არის, არამედ გარს აკრავს უზარმაზარი ატმოსფეროს გაუმჭვირვალე გარსები, რომელიც, დაწყვილებული დისკოს დაბნელებასთან, არასტაბილურ სიკაშკაშესთან, მასის დაკარგვის მაღალ ტემპთან და სხვა ფაქტორებთან, მისი ნამდვილი ზომის დადგენას ურთულესს ხდის. Torres et al-მა UY Scuti-ს რადიუსი გაზომა და მიიღო 1,708 ± 192 მზის რადიუსი, რის გამოც ის ერთ-ერთი ყველაზე დიდი ვარსკვლავია, მაგრამ ეს გაზომვა დაფუძნებულია ვარსკვლავის ტემპერატურისა და სიკაშკაშის გამოთვლების არაპირდაპირ მეთოდებზე. ასეთი ვარსკვლავების საზღვრის დადგენა დაფუძნებულია როზელენდის რადიუსზე — ადგილმდებარეობა, სადაც ოპტიკური სიღრმე ერთია (ან ზოგჯერ 2/3). UY Scuti-ს შემთხვევაში, მისი რადიუსი ზუსტად არ არის განსაზღვრული და შესაძლებელია სხვა მნიშვნელობა ჰქონდეს სხვადასხვა ტალღის სიგრძეზე.
UY Scuti-ს ზომა ძალიან დამაინტრიგებელი და კომპლექსურია. ვარსკვლავი ძალიან დიდი და ძალიან კაშკაშა წითელი ზეგიგანტია. ვარსკვლავის ყველაზე დიდი შეფასება (1900 მზის რადიუსი) სცდება ვარსკვლავური ევოლუციის თეორიის საზღვრებს. ამის მსგავსი ვარსკვლავები უიშვიათესია სამყაროში და 1500 კუბურ სინათლის წელიწადში შეიძლება ერთი იყოს. აქედან გამომდინარე, ისინი ზუსტად არ შეუსწავლიათ მეცნიერებს.
მასა
UY Scuti-ს მასა ასევე საეჭვოა, ძირითადად იმიტომ, რომ მას არ ჰყავს ხილული კომპანიონი ვარსკვლავი, რომლის მასის საშუალებითაც ამ ვარსკვლავის მასა განისაზღვრებოდა ორბიტალური გაზომვებით. ვარსკვლავური ევოლუციის მოდელების დასკვნის თანახმად, წითელი ზეგიგანტის საფეხურზე მდგომი ვარსკვლავის მასა, როგორიც UY Scuti-ა, 25-50 მზის მასა იქნებოდა. ამჟამად კი უფრო დაბალი იქნება.
გარემო
ფარი-კენტავრის მკლავში მდებარეობა მიუთითებს იმაზე, რომ ეს ვარსკვლავი შესაძლოა წევრია გაერთიანება „მშვილდოსანი OB5-სა“ - ვარსკვლავთა მასიური შეჯგუფებები დედამიწიდან 7800 სინათლის წლის მოშორებით გალაქტიკის ცენტრის მიმართულებით. ეს ვარსკვლავური გაერთიანება ერთ-ერთი ყველაზე დიდია ჩვენს გალაქტიკაში, მის მერე კი მოდის „გედი OB2“. „მშვილდოსანი OB5“ ასევე მოიცავს KW Sagitarii-ს - ერთ-ერთ ყველაზე მასიურ წითელ ზეგიგანტ ვარსვკლავს, და მასიურ ნისლეულს, რომელიც ვარსკვლავთწარმომქმნელი პროცესების აქტიური რეგიონია.
სქოლიო
კატეგორია:ვარსკვლავები კატეგორია:ფარის თანავარსკვლავედი კატეგორია:ციური სხეულები
კრუგლაია-შიშკა
კრუგლაია-შიშკა (Կրուգլայա շիշկա) — სოფელი სომხეთში, ლორეს პროვინციაში. მდებარეობს ზღვის დონიდან 1 600 მეტრზე. 2001 წლის მონაცემებით, მოსახლეობა 119 ადამიანს შეადგენდა.
რესურსები ინტერნეტში
კატეგორია:ლორეს პროვინციის სოფლები
ასი (სოფელი)
ასი  (Асы) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2010 წლის მონაცემებით სოფელში ცხოვრობს 818 ადამიანი. რაიონულ ცენტრ ბელრეცკიდან დაშორებულია 115 კილომეტრით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (98%).
სქოლიო
კატეგორია:ბელორეცკის რაიონის სოფლები
არნედილიო
სქოლიო
კატეგორია:ლა-რიოხის მუნიციპალიტეტები
თავისუფლების ძახილი
„თავისუფლების ძახილი“ (Cry Freedom) — რიჩარდ ატენბოროს მხატვრული ფილმი, რომელიც 1987 წელს იქნა გადაღებული დონალდ ვუდსის წიგნების მიხედვით. ფილმი ძირითადად ზიმბაბვეში იქნა გადაღებული.
სიუჟეტი
ფილმის მოქმედება ხდება 1970 წლებში სამხრეთ აფრიკაში მმართველი რეჟიმის წინააღმდეგ გამოსვლების ფონზე, რომელიც იმ პერიოდისთვის ატარებდა რასობრივი სეგრეგაციის პოლიტიკას.
სამხრეთ აფრიკული ლიბერალური გამოცემის „დეილი დისპატჩის“ რედაქტორი დონალდ ვუდსი აქვეყნებს კრიტიკულ სტატიას „შავკანიანთა თვითშეგნების “ ლიდერის სტივ ბიკოს შესახებ. ის მას კიცხავს საზოგადოებაში დაგროვილი რასობრივი პრობლემებისადმი მოქნილი მიდგომის არარსებობის გამო. პირადი შეხვედრის შემდეგ, დონალდ ვუდსი აღიარებს თავისი მოწინააღმდეგის პოზიციის სისწორესა და სტივ ბიკოს სახით ახალ მეგობარს შეიძენს.
სტივ ბიკოს უფლება არ ჰქონდა თავისუფლად გადაადგილებულიყო ქვეყანაში და იძულებული გახდა დაერღვია სპეციალური რეჟიმი, რასაც მოჰყვა მისი დაპატიმრება და შემდეგ სიკვდილი. ხელისუფლების ვერსიით ბიკო გარდაიცვალა შიმშილობისგან, რომელიც მან დაპატიმრებისას გამოაცხადა, თუმცა ვუდსის მიერ ჩატარებულმა გამოძიებამ ნათლად მიუთითა იმ ძალადობაზე, რომელიც გამოიყენეს ბიკოს მიმართ.
ვუდსი ცდილობს გაემგზავროს დიდ ბრიტანეთში და გამოაქვეყნოს შეგროვებული მასალა. ტერმინალურ კორპუსში იგი დააკავეს და ბრალი წაუყენეს ანტისახელმწიფოებრივ ქმედებებში. ვუდს ეკრძალება ჟურნალისტიკით დაკავება და მის სახლი მუდმივი პოლიციის ზედამხედველობის ქვეშ იმყოფება.
სქოლიო
კატეგორია:1987 წლის ფილმები კატეგორია:ლიტერატურაზე დაფუძნებული ფილმები კატეგორია:ბრიტანული ბიოგრაფიული ფილმები კატეგორია:BAFTA-ს გამარჯვებულები (ფილმები) კატეგორია:ფილმები რასიზმის შესახებ კატეგორია:ბრიტანული დრამატული ფილმები კატეგორია:ინგლისურენოვანი ფილმები
ატლანტური ზუთხი
ატლანტური ზუთხი, ფორონჯი (Acipenser sturio) — გამსვლელი თევზი ზუთხისებრთა ოჯახისა. სხეულის სიგრძე 3 მ, მასა 200 კგ აღწევს. წაგრძელებული დინგი აქვს. გავრცელებულია ბალტიისა და შავი ზღვის აუზებში. ხშირად შედის რიონსა და დუნაიში. ძვირფასი სარეწაო თევზია, თუმცა იშვიათია. იყენებენ უმთავრესად ნედლს. დასავლეთი ევროპის ზღვებში თითქმის განადგურებულია. ბინადრობს შავ ზღვაში საქართველოს სანაპიროებთან, შედის მდინარე რიონში, შესაძლებელია ენგურშიც. საქართველოს გარეთ მოიპოვება რუსეთში, შავი ზღვის ანატოლიის სანაპიროებთან და იქ ჩამავალ მდინარეებში, ყირიმის სანაპიროებთან, ოდესასთან დუნაის დელტასთან, ლადოგის ტბაში, სადაც ცოცხალ ფორმას წარმოქმნის.
შეტანილია საქართველოს „წითელ ნუსხაში“, მინიჭებული აქვს CR კატეგორია.
სქოლიო
კატეგორია:ზუთხი კატეგორია:საქართველოს წითელ წიგნში შეტანილი ცხოველები
კურთანი
კურთანი (Կուրթան) — სოფელი სომხეთში, ლორეს პროვინციაში. მდებარეობს ზღვის დონიდან 1 260 მეტრზე. 2008 წლის მონაცემებით, მოსახლეობა 2 307 ადამიანს შეადგენდა, სიმჭიდროვე 120 ადამიანი კმ²-ზე. ფართობი 19.24 კმ²-ია.
რესურსები ინტერნეტში
კატეგორია:ლორეს პროვინციის სოფლები
რობერტ მილკინსი
რობერტ მილკინსი (Robert Milkins; დ. 6 მარტი 1976, გლოსტერი, ინგლისი) — ინგლისელი პროფესიონალი სნუკერისტი.
კარიერა
მილკინსი პროფესიონალი 1995 წელს გახდა, მაგრამ მეინ-ტური დატოვა მას შემდეგ, რაც 1996–1997 წლების სეზონზე ტურის მონაწილეების რაოდენობა შემცირდა. თუმცა ერთი წლის შემდეგ დაბრუნდა მეინ-ტურში UK Tour-ზე გამარჯვების შედეგად.
ოთხი სეზონის განმავლობაში ის გამუდმებით იწევდა რეიტინგში და 2001–2002 წლების სეზონზე 2002 წლის მსოფლიო ჩემპიონატზე 1/8 ფინალს მიაღწია. შემდეგი სამი წლის განმავლობაში ის მსოფლიო ჩემპიონატების პირველ რაუნდში თამაშობდა.
პირადი ცხოვრება
2010 წლის 5 ოქტომბერს რობერტს შვილი შეეძინა. მას ჩარლი დაარქვეს.
რესურსები ინტერნეტში
კატეგორია:ინგლისელი სნუკერისტები კატეგორია:დაბადებული 6 მარტი კატეგორია:დაბადებული 1976
ჟაგუარუნა
ჟაგუარუნა (Jaguaruna) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 12 მეტრზე. მიეკუთვნება სანტა-კატარინას შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ტურბანის შემადგენლობაში.
რესურსები ინტერნეტში
კატეგორია:სანტა-კატარინას მუნიციპალიტეტები
რუსენი
ტოპონიმი რუსენი შეიძლება აღნიშნავდეს:
დიასპორის საკითხებში საქართველოს სახელმწიფო მინისტრის აპარატი
მინი|200პქ|ლოგო დიაპორის საკითხებში საქართველოს სახელმწიფო მინისტრის აპარატი შეიქმნა 2008 წლის 24 იანვარს, რომლის ხელმძღვანელი (მინისტრი) მთავრობის წევრი იყო. ანგარიშვალდებული იყო მთავრობის წინაშე და ასრულებს მისსავე ან პრემიერ-მინისტრის მიერ დაკისრებულ ამოცანებს. მისი მიზანი იყო საქართველოს ფარგლებს გარეთ მცხოვრებ თანამემამულეებთან ურთიერთობის გაღრმავება, საქართველოს სახელმწიფოსა და ქართულ დიასპორას შორის ურთიერთობის ხელშეწყობა და ქართული დიასპორული ორგანიზაციების საქმიანობის მხარდაჭერა.
2016 წელს აპარატი გაუქმდა, ხოლო მისი ფუნქციების შესრულება საგარეო საქმეთა სამინისტრომ დაიწყო.
რესურსები ინტერნეტში
კატეგორია:საქართველოს მთავრობა
გუბელაძე
საკუთარი სახელი გუბელაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ბანიარესი
ბანიარესი (Bañares) — მუნიციპალიტეტი ესპანეთში, შედის ლა-რიოხის პროვინციის სანტო-დომინიგო-დე-ლა-კალსადის კომარკის შემადგენლობაში. ფართობი — 29,59 კმ². მოსახლეობა — 230 კაცი (2020 წ.).
სქოლიო
კატეგორია:ლა-რიოხის მუნიციპალიტეტები
მერკაპტანები
მერკაპტანები, თიოსპირიტები, თიოლები — სპირტების გოგირდოვანი ანალოგები, ზოგადი ფორმულაა RSH. მერკაპტანები სითხეებია, მათთვის დამახასიათებელია უსიამოვნო სპეციფიური სუნი. მერკაპტანებს ძირითადად შეიცავს ცილების ლპობის პროდუქტები. მერკაპტანებს და მის ნაწარმებს იყენებენ ნატურალური და სინთეზური კაუჩუკის ვულკანიზაციისა და პლასტიკაციის დამჩქარებლად, ზოგიერთი სამკურნალო პრეპარატის სინთეზში, აგრეთვე ინსექტიციდებად. მერკაპტანების ნარევს იყენებენ ოდორიზაციისთვის.
ლიტერატურა
კატეგორია:ორგანული ნაერთები
ლეჯანი
ლეჯანი (Լեջան) — სოფელი სომხეთში, ლორეს პროვინციაში. მდებარეობს ზღვის დონიდან 1 470 მეტრზე. 2008 წლის მონაცემებით, მოსახლეობა 957 ადამიანს შეადგენდა, სიმჭიდროვე 63 ადამიანი კმ²-ზე. ფართობი 15.15 კმ²-ია.
რესურსები ინტერნეტში
კატეგორია:ლორეს პროვინციის სოფლები
პეიზაჟი ფიგუერასთან ახლოს
სალვადორ დალის კარიერის დასაწყისში მისი შემოქმედების გზამკვლევი იმპრესიონიზმი იყო. ამის ნათელი მაგალითია ეს ნახატი. სალვადორ დალი ამ მიმდინარეობას ერთგულად მიჰყვებოდა 1920 წლამდე, იყენებდა ნათელ ფერებსა და განათებას, მანამ სანამ არ დაიწყო კუბისტური და სიურეალისტური კომპოზიციების შექმნა.
ნამუშევარი შესრულებულია სალვადორ დალის პიროვნული განვითარების პერიოდში, რომელიც საკმაოდ დიდხანს, 1928-1929 წლებამდე გაგრძელდა. ეს იყო გარდამტეხი პერიოდი, რის შემდეგაც ის დამკვიდრდა სიურეალიზმში და დაიწყო იმ კომპოზიციების შექმნა, რომლებმაც მისი სტილი ჩამოაყალიბა. მხატვარზე გავლენა რამდენიმე მიმდინარეობამ იქონია, მათ შორის ბაროკომ, კლასიკურმა სტილმა, კუბიზმმა და ბოლოს იმპრესიონიზმმა, რისი მაგალითიც მოცემული ნამუშევარია.
ნახატი შესრულებულია ზეთის საღებავებით 14 x 9 სმ. ზომის საპოსტო მარკაზე. მასალის მოცულობის სიმცირის გამო ნახატზე არაა გამოსახული ცა. ნახატი ეკუთვნოდა ალბერტ ფილდის პირად კოლექციას, ნიუ-იორკში, რომელსაც ის გადასცა სალვადორ დალის მუზეუმს სანქტ-პეტერბურგში, ფლორიდის შტატში.
რესურსები ინტერნეტში
კატეგორია:სალვადორ დალის ნახატები კატეგორია:ნახატები წლების მიხედვით
ლუიჯი მერკანტინი
ლუიჯი მერკანტინი (დ. 20 სექტემბერი, 1821 — გ. 17 ნოემბერი, 1872, პალერმო) — იტალიელი პოეტი. ავტორია ძირითადად საომარი სიმღერებისა. მონაწილეობდა 1848-1849 წლების რევოლუციაში, ემხრობოდა ჯუზეპე გარიბალდის. დაწერა „გარიბალდის ჰიმნი“ (1860), რომელიც იტალიელი ხალხის ეროვნულ სიმღერად იქცა. ფართოდ გავრცელდა მისი ბალადა „საპრიელი მომკელი ქალი“ (1857).
ლიტერატურა
კატეგორია:დაბადებული 20 თებერვალი კატეგორია:დაბადებული 1821 კატეგორია:გარდაცვლილი 17 ნოემბერი კატეგორია:გარდაცვლილი 1872 კატეგორია:იტალიელი მამაკაცი პოეტები კატეგორია:XIX საუკუნის იტალიელი პოეტები
სრულიად საქართველოს ქალაქთა მოსახლეობის აღწერა 1922
სრულიად საქართველოს ქალაქთა მოსახლეობის აღწერა 1922 — საქართველოს ქალაქთა მოსახლეობის აღწერა 1922 წელს.
აღწერა ჩატარდა 1922 წლის 30 ნოემბერს. შედეგები გამოქვეყნდა 1923 წელს. მისი პირველი ნაწილი შედგებოდა სამი ნაკვეთისაგან:
ლიტერატურა
1922 კატეგორია:1922 წელი საქართველოში კატეგორია:1922 წლის ნოემბერი კატეგორია:1922 წლის მოსახლეობის აღწერა
ახმეროვო (ბელორეცკის რაიონი)
ახმეროვო  (Әхмәр) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2010 წლის მონაცემებით სოფელში ცხოვრობს 24  ადამიანი. რაიონულ ცენტრ ბელრეცკიდან დაშორებულია 68 კილომეტრით. უახლოესი რკინიგზის სადგურია ული-ელგა, რომელიც დაშორებულია 40 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (93%).
სქოლიო
კატეგორია:ბელორეცკის რაიონის სოფლები
მეტროპოლისი (1927 წლის ფილმი)
მეტროპოლისი (Metropolis) — 1927 წლის გერმანული ფილმი, გადაღებულია ფრიც ლანგის მიერ. „მეტროპოლისი“ პირველი სამეცნიერო ფანტასტიკური ჟანრის პირველი სრულმეტრაჟიანი ფილმია.
სიუჟეტი
ფილმში ასახულია მომავლის პერიოდი. ქალაქის მოსახლეობა ორ ნაწილად იყოფა. ერთი ნაწილი, არისტოკრატია მიწის ზემოთ ცხოვრობს, მიწის ქვემოთ კი მუშათა კლასის ადგილია, რომელიც 24 საათის განმავლობაში მუშაობს. ქალაქის ინფრასტრუქტურას და გამოიმუშავებს ენერგიას. მთელი ქალაქის ძალაუფლება კი ერთი მაგნატის, იოგან ფენდერსონის, ხელშია. მისი ვაჟი, ფრედერი უპირისპირდება მეტროპოლისში გაბატონებულ უსამართლობას და მიწის ქვეშ მუშათა კლასთან ჩადის. სადაც ადამიანების მშთანთქმელი მოლოხის დანახვა შოკში აგდებს.
ერლ უორენი
მინი|ერლ უორენი ერლ უორენი (Earl Warren; დ. 19 მარტი, 1891 — გ. 9 ივლისი, 1974) — ამერიკელი პოლიტიკოსი და იურისტი. კალიფორნიის გუბერნატორი 1945 წლიდან 1953 წლამდე, სანამ იგი პრეზიდენტმა დუაით ეიზენჰაუერმა აშშ-ის უზენაესი სასამართლოს თავმჯდომარედ არ დანიშნა. 1948 წელს უორენი იყო ვიცე-პრეზიდენტობის კანდიდატი რესპუბლიკური პარტიიდან. იგი აგრეთვე იკავებდა ე.წ „უორენის კომისიის“ (რომელიც პრეზიდენტ ჯონ კენედის მკვლელობას იკვლევდა) თავმჯდომარის პოსტს.
მალაიური ფრთამატყლიანა
სქოლიო
კატეგორია:მალაიური ფრთამატყლიანა
მიანმარის ეკონომიკა
მიანმარი სამხრეთ-აღმოსავლეთ აზიის ერთ-ერთი ყველაზე ღარიბი ქვეყანაა, რომელსაც ათწლეულების სტაგნაცია, არასწორი მენეჯმენტი და იზოლაცია აქვს. განათლებული სამუშაო ძალის ნაკლებობა, ხელს უშლის მიანმარის ეკონომიკას, თუმცა ახალი მთავრობის მიერ განხორციელებული ბოლოდროინდელი რეფორმები და განვითარებული მოვლენები მიზნად ისახავს წარსულის მიტოვებას. არაფორმალური ეკონომიკის წილი მიანმარში მსოფლიოში ერთ-ერთი უდიდესია და მჭიდრო კავშირშია კორუფციასთან, კონტრაბანდასთან და უკანონო სავაჭრო საქმიანობასთან.
პოლიტიკურმა და ეკონომიკურმა იდეოლოგიურმა ბრძოლებმა გავლენა მოახდინა ცხოვრების დონეზე. ათწლეულების განმავლობაში სამოქალაქო ომმა და არეულობამ ხელი შეუწყო მიანმარის სიღარიბის დონეს და ეკონომიკური წინსვლის არარსებობას. ინდივიდუალური ცხოვრების დონის ასამაღლებლად საჭირო ადამიანური, სოციალური და ეკონომიკური ინფრასტრუქტურის გაუმჯობესებამ ვერ მიიღო მთავრობის მიერ ორიენტირებული ძალისხმევა. მიანმარას არ გააჩნია საკმარისი ინფრასტრუქტურა. საქონელი ძირითადად გააქვთ ტაიტის საზღვარზე (სადაც ყველაზე მეტი უკანონო ნარკოტიკი გადის) და მდინარე ირავადის გასწვრივ. რკინიგზა ძველია და ელემენტარული, მცირე სარემონტო სამუშაოებით, საავტომობილო მაგისტრალები ჩვეულებრივ არ არის ასფალტირებული, გარდა ძირითადი ქალაქებისა. 2010–11 წლებში ბანგლადეშმა 9,65 მილიონი დოლარის ღირებულების პროდუქტები გაიტანა მიანმარშ. 2000 წლის განმავლობაში მიანმარში მედიკამენტებისა და სამედიცინო აღჭურვილობის წლიურმა იმპორტმა 160 მილიონი აშშ დოლარი შეადგინა.
ბოლო წლების განმავლობაში, ჩინეთიც და ინდოეთიც ცდილობდნენ მთავრობასთან კავშირების განმტკიცებას ეკონომიკური სარგებელის მისაღებად. ბევრმა ქვეყანამ, მათ შორის შეერთებულმა შტატებმა, კანადამ და ევროკავშირმა, დააწესეს მიანმარის საინვესტიციო და სავაჭრო სანქციები. შეერთებულმა შტატებმა და ევროკავშირმა სანქციების უმეტესობა შეამსუბუქეს 2012 წელს. უცხოური ინვესტიციები მოდის ძირითადად ჩინეთიდან, სინგაპურიდან, ფილიპინებიდან, სამხრეთ კორეიდან, ინდოეთიდან და ტაილანდიდან.
სამხედროებს აქვთ დაინტერესებული მხარეების პოზიცია ქვეყნის ყველა მსხვილ ინდუსტრიულ კორპორაციაში (ნავთობის მოპოვებიდან და სამომხმარებლო საქონელიდან დაწყებული ,ტრანსპორტირებითა და ტურიზმით დამთავრებული).
ეკონომიკის ისტორია
მიანმარი სამხრეთ-აღმოსავლეთ აზიის მეორე მდიდარი ქვეყანა იყო. ეს იყო ბრინჯის მსოფლიოში უდიდესი ექსპორტიორის დამსახურებით. მიანმარს ასევე ჰქონდა უამრავი ბუნებრივი და შრომითი რესურსი. მე -20 საუკუნის 30-იან წლებში სოფლის მეურნეობის წარმოება მკვეთრად დაეცა, რადგან საერთაშორისო ბრინჯის ფასები შემცირდა და რამდენიმე ათეული წლის განმავლობაში არ აღდგა. ახალი კეთილდღეობის გაფართოებისა და თანამედროვე ცივილიზაციის მასშტაბების გაფართოების გეგმები შეჩერდა მეორე მსოფლიო ომის დაწყებით.
მეორე მსოფლიო ომში იაპონიის ტერიტორიაზე შემოჭრის დროს, ბრიტანელები ატარებდნენ მწვავე დედამიწის პოლიტიკას. მათ გაანადგურეს მთავრობის ძირითადი შენობები, ნავთობის ჭები და ვოლფრამის, კალის, ტყვიის და ვერცხლის მაღაროები. მიანმარი ორივე მხრიდან ინტენსიურად დაბომბა. დამოუკიდებლობის შემდეგ, ქვეყანა დანგრეული იყო, მისი ძირითადი ინფრასტრუქტურა მთლიანად განადგურდა. ამის შემდეგ ინგლისელებმა მიანიჭეს კოლონიის დამოუკიდებლობა და აღადგინეს გეგმები ახალ მთავრობასთან. მას შემდეგ, რაც 1948 წელს საპარლამენტო მთავრობა შეიქმნა, პრემიერ მინისტრ უ ნუმ დაიწყო ნაციონალიზაციის პოლიტიკა. გასული საუკუნის 50-იანი წლებისთვის ბრინჯის ექსპორტი შემცირდა ორი მესამედით, ხოლო მინერალური ნივთიერებების ექსპორტი 96% -ით მეტი (მეორე მსოფლიო ომის წინა პერიოდთან შედარებით). გეგმები ნაწილობრივ ფინანსდებოდა ფულის დაბეჭდვით, რამაც გამოიწვია ინფლაცია.
აგროკულტურა
სოფლის მეურნეობის ძირითადი პროდუქტი არის ბრინჯი, რომელიც მოიცავს ქვეყნის მთლიანი დამუშავებული მიწის ფართობის დაახლოებით 60% -ს. ბრინჯი საკვები მარცვლეულის მთლიანი წარმოების 97% -ს შეადგენს. ბრინჯის საერთაშორისო კვლევით ინსტიტუტთან თანამშრომლობით, 1966–1997 წლებში ქვეყანაში გამოვიდა 52 თანამედროვე ბრინჯის ჯიში, რაც ხელს უწყობს ეროვნული ბრინჯის წარმოების გაზრდას.14 მილიონი ტონა 1987 წელს და 19 მილიონ ტონა 1996 წელს.
ნატურალური რესურსები
მიანმარში წარმოიქმნება ძვირფასი ქვები, როგორიცაა ლალი, საფირონები, მარგალიტი და ნეფრიტი. ლალი ყველაზე დიდი შემოსავალის წყაროა.ლალის წითელი ქვები ფასდება მათი სისუფთავით და ელფერით. ტაილანდი ყიდულობს ქვეყნის ძვირფასი ქვების უმრავლესობას.
მრავალი ქვეყნის კომპანიები მათ შორის Bulgari, Tiffany და Cartier, უარს ამბობენ ამ ქვების შემოტანაზე მაღაროებში სავალალო სამუშაო პირობების შესახებ ინფორმაციის საფუძველზე. Human Rights Watch- მა ხელი შეუწყო ბირმული ძვირფასი ქვების შეძენის სრულ აკრძალვას .მიანმარის მთავრობა აკონტროლებს ძვირფასი ქვებით ვაჭრობას პირდაპირი საკუთრების გზით ან მაღაროების კერძო მფლობელებთან ერთობლივი საწარმოს მეშვეობით.
სხვა ინდუსტრიებში შედის სოფლის მეურნეობის საქონელი, ქსოვილები, ხის პროდუქტები, სამშენებლო მასალები, ძვირფასი ქვები, ლითონები, ნავთობი და ბუნებრივი აირი.
მიანმარის საინჟინრო საზოგადოებამ დაადგინა მინიმუმ 39 ადგილი, რომელთაც გეოთერმული ენერგიის წარმოება შეუძლიათ და ამ ჰიდროთერმული წყალსაცავებიდან ზოგი საკმაოდ ახლოს მდებარეობს იანგონთან, რაც ელექტროენერგიის წარმოების მნიშვნელოვანი გამოუყენებელი რესურსია.
ტურიზმი
მიანმარის სასტუმროებისა და ტურიზმის მინისტრმა ხერტ ლვინმა განაცხადა, რომ მთავრობა იღებს კერძო სექტორის ტურიზმის მომსახურების შემოსავლის მნიშვნელოვან პროცენტს. მიანმარის ყველაზე პოპულარული ხელმისაწვდომი ტურისტული მიმართულებები მოიცავს დიდ ქალაქებს, როგორიცაა იანგონი და მანდალაი; რელიგიური ადგილები მონ შტატში, პინდაიაში, ბაგოსა და ჰპა-ანში; ბუნების ბილიკები ინლის ტბაში, კენგტუნგში, პუტაოში, პინ ოო ლვინში; უძველესი ქალაქები, როგორიცაა ბაგანი და მრაუკ-უ; ასევე პლაჟები ნაბულეში, ნგაპალი, ნგვე-საუნგი, მერგუი. 2001 წელს, მიანმარის ტურიზმის განვითარების საბჭომ გამოსცა ბრძანება ადგილობრივი ჩინოვნიკებისათვის, დაეცვათ ტურისტები და შეეზღუდათ "ზედმეტი კონტაქტი" უცხოელებსა და ადგილობრივ მოსახლეობას შორის.
მოგზაურთა ქვეყანაში შემოსვლის ყველაზე გავრცელებული გზა არის საჰაერო ხომალდი. ვებგვერდის Lonely Planet თანახმად, მიანმარში მოხვედრა პრობლემურია: ”არცერთი ავტობუსი ან მატარებლის სერვისი არ აკავშირებს მიანმარს სხვა ქვეყანასთან და არც მანქანით ან მოტოციკლით გადაადგილება შეგიძლიათ '' .ფრენები უმეტესი ქვეყნებიდან ხელმისაწვდომია, თუმცა პირდაპირი ფრენები ძირითადად ტაილანდური და ASEAN– ის სხვა ავიახაზებით შემოიფარგლება. ჟურნალ Eleven– ის თანახმად, ”წარსულში მხოლოდ 15 საერთაშორისო ავიაკომპანია იყო და ავიაკომპანიების მზარდმა რიცხვმა პირდაპირი ფრენების განხორციელება დაიწყო იაპონიიდან, კატარიდან, ტაივანიდან, სამხრეთ კორეიდან, გერმანიიდან და სინგაპურიდან.”
ზიმბაბვეს ტურიზმი
ზიმბაბვეში ტურისტული ღირსშესანიშნაობები ქვეყნის ყველა რეგიონში მდებარეობს. ეკონომიკურ ცვლილებებამდე ტურიზმის დიდი ნაწილი ზიმბაბვეზე მოდიოდა, თუმცა ამჟამად ტურიზმისგან უფრო მეტ სარგებელს ზამბია იღებს. ვიქტორიას ჩანჩქერის ეროვნული პარკი ზიმბაბვეს ერთ-ერთი მთავარი ტურისტული ღირსშესანიშნაობაა.
მოზამბიკის საზღვართან მთათა სერია, აღმოსავლეთ მაღალმთიანეთი მდებარეობს. მაღალმთიანეთი ჩრდილოეთით ნიანგანიდან სამხრეთით ბვუმბას მთიანეთამდეა გადაჭიმული. ტრანსსასაზღვრო პარკის ენდემური სახეობები მეცნიერებსა და მოლაშქრეებს მსოფლიოს ყველა კუთხიდან იზიდავს. ნიანგას მთებიდან 60-70 კმ-ის მოშორებით მდებარე ადგილების დანახვაა შესაძლებელი, ხოლო მზიან დღეებში ქალაქი რუსაპეც მოჩანს.
ზიმბაბვე აფრიკის სხვა ქვეყნებისგან გამორჩეულია შუასაუკუნეების ხანის ქალაქთა ნანგრევების რაოდენობით, რომლებიც უნიკალური მშრალი ქვის სტილით იყო აგებული. მათგან ყველაზე მეტად ცნობილია დიდი ზიმბაბვეს ნანგრევები მასვინგოში, რომელიც ზიმბაბვეს სამეფოს ხანიდან გადარჩა. სხვა ნანგრევებს შორის აღსანიშნავია: ხამი, დანანგომბე და ნეილთეილი.
ჩანჩქერ ვიქტორიას ეროვნული პარკი
ჩანჩქერ ვიქტორიას ეროვნული პარკი მოიცავს მდინარე ზამბეზის სამხრეთ და აღმოსავლეთ სანაპიროებს. პარკის დიდი ნაწილი ქვიმის ტყეებს უკავია, სადაც პალმები და ამერიკული წითელი ხეც ხარობს. ვიზიტორებს სპილოების, აფრიკული კამეჩების, სამხრეთული თეთრი მარტორქების, ჰიპოპოტამების, კანებისა და ანტილოპების სხვა სახეობების ნახვის შესაძლებლობა აქვთ.
მანა-პულსის ეროვნული პარკი
მანა-პულსის ეროვნული პარკი მოიცავს მაგნოლიის, ბაობაბისა და გარეული ლეღვის ტყეებს. ოდესღაც ეროვნული პარკი აღმოსავლური შავი მარტორქების პოპულაციის თავშესაფარს წარმოადგენდა, თუმცა 1994 წლისთვის მათი რაოდენობა 10-მდე შემცირდა.
მატობოს ეროვნული პარკი
ბუშველდის ეკორეგიონში მდებარე მატობოს ეროვნული პარკი ზიმბაბვეს უძველესი ეროვნული პარკია. პარკის ტერიტორიაზე 200-ზე მეტი სახეობის ხე ხარობს, მათ შორის, მთის აკაცია და ველური მსხალი. პარკი მრავალფეროვანი ფაუნით გამოირჩევა: აქ 175 სახეობის ფრინველი, 88 სახეობის ძუძუმწოვარი, 39 სახეობის გველი და 16 სახეობის თევზი ბინადრობს. პარკის ტერიტორიაზე მდებარეობს არქეოლოგიური ძეგლები: ბამბატას, ინანკეს, ნვატუგისა და პომონგვეს მღვიმეები, სადაც ბუშმენების კედლის მხატვრობის ნიმუშები, ადამიანთა ჩონჩხები და პრიმიტიული იარაღებია აღმოჩენილი.
სტატისტიკა
ვიზიტორთა სტატისტიკა 2014-2017 წლებში:
სქოლიო
კატეგორია:აფრიკის ტურიზმი ქვეყნების მიხედვით კატეგორია:ზიმბაბვეს ტურიზმი კატეგორია:ზიმბაბვე კატეგორია:ზიმბაბვეს ეკონომიკა
არნედო
არნედო (Arnedo) — ქალაქი და მუნიციპალიტეტი ესპანეთში, შედის ლა-რიოხის პროვინციის არნედოს კომარკის შემადგენლობაში. ფართობი — 85,4 კმ². მოსახლეობა — 15 015 კაცი (2020 წ.).
სქოლიო
კატეგორია:ლა-რიოხის მუნიციპალიტეტები კატეგორია:ლა-რიოხის ქალაქები
ალექსეევკა (ედინეცის რაიონი)
ალექსეევკა (Alexeevca) — სოფელი მოლდოვაში, ედინეცის რაიონში. მდებარეობს ზღვის დონიდან 187 მეტრზე. 2004 წლის მონაცემებით, მოსახლეობა 731 ადამიანს შეადგენდა.
რესურსები ინტერნეტში
კატეგორია:ედინეცის რაიონის სოფლები
მარკო ფუ
მარკო ფუ (Marco Fu; დ. 8 იანვარი 1978, ჰონგ-კონგი) — ჰონგ-კონგელი პროფესიონალი სნუკერისტი, თავისი ქვეყნის ყველაზე წარმატებული სნუკერისტი.
დაიბადა ჰონგ-კონგში, დაამთავრა სნუკერის სკოლა ვანკუვერში. ახლა ცხოვრობს დიდ ბრიტანეთში.
რესურსები ინტერნეტში
კატეგორია:ჰონგ-კონგელი სნუკერისტები კატეგორია:სნუკერისტები 100-ზე მეტი სენჩერი-ბრეიკით კატეგორია:დაბადებული 1978
Romtec Colorvision
Romtec Colorvision — მეორე თაობის კარტრიჯული პორტატიული ვიდეო თამაშების კონსოლი, შექმნილი და გამოცემული კომპანია Romtec-ის მიერ 1984 წელს. იგი აგრეთვე ვრცელდებოდა სხვადასხვა სავაჭრო ნიშნის ქვეშ.
კონსოლს გააჩნდა ფერადი LCD ეკრანი, ჩაშენებული სპიკერით. სისტემაზე ხელმისაწვდომი იყო მხოლოდ და მხოლოდ ხუთი თამაში: „Beasts Planet“, „Horror House“, „Jungle Boy“, „Monster Chase“ და „Submarine“.
სქოლიო
კატეგორია:1984 წელს წარმოდგენილი პროდუქტები კატეგორია:მეორე თაობის ვიდეო თამაშების კონსოლები კატეგორია:პორტატიული ვიდეო თამაშების კონსოლები კატეგორია:1984 წელი ვიდეო თამაშებში კატეგორია:1980-იანების სათამაშოები
უმი (ქალაქი)
უმი (宇美町 — უმი–მაჩი) — დასახლება იაპონიაში, ფუკუოკას  პრეფექტურაში. მისი ფართობია 30,22 კმ²; 2014 წლის 1 აგვისტოს აღწერით მოსახლეობა 38 349 კაცს შეადგენს. მოსახლეობის სიმჭიდროვეა 1268,99 კაცი/კმ².
სქოლიო
კატეგორია:იაპონიის ქალაქები კატეგორია:ფუკუოკას პრეფექტურის ქალაქები
ლაგუნა (სანტა-კატარინა)
ლაგუნა (Laguna) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 2 მეტრზე. მიეკუთვნება სანტა-კატარინას შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ტურბანის შემადგენლობაში.
2010 წლის მონაცემებით, მოსახლეობა 51 562 ადამიანს შეადგენდა, მოსახლეობის სიმჭიდროვე 153.28 კმ²-ზე. ფართობი 336 396 კმ²-ია.
რესურსები ინტერნეტში
კატეგორია:სანტა-კატარინას მუნიციპალიტეტები
ფერგალ ო’ბრაიენი
ფერგალ ო'ბრაიენი (Fergal O'Brien; დ. 8 მარტი 1972, დუბლინი; ირლანდია) — ირლანდიელი პროფესიონალი სნუკერისტი.
რესურსები ინტერნეტში
კატეგორია:ირლანდიელი სნუკერისტები კატეგორია:სნუკერისტები 100-ზე მეტი სენჩერი-ბრეიკით კატეგორია:დაბადებული 1972 კატეგორია:დაბადებული 8 მარტი
მარია ჟოზეფა საქსონიელი
ბავშვობა
მარია ჟოზეფა დაიბადა 1731 წლის 4 ნოემბერს, დრეზდენის სამეფო სასახლეში. მამამისი იყო საქსონიის, პოლონეთისა და ლიტვის მეფე ავგუსტ III, ხოლო დედა, მისი მეუღლე, დედოფალი მარია იოზეფა ავსტრიელი. იგი მათი მეთხუთმეტე შვილი და მეოთხე ქალიშვილი იყო. მარცხნივ|მინი|235x235პქ|მარია ჟოზეფა ბავშვობაში 1746 წლის 22 ივლისს საფრანგეთის დოფინი ლუი დე ბურბონს გარდაეცვალა მეუღლე, მარია ტერეზა რაფაელა ესპანელი, რომელთანაც მხოლოდ ერთი ქალიშვილი ჰყავდა და ის განიხილებოდა ტახტის მემკვიდრედ. ცხადია ლუიმ მეორედ დაქორწინება და ვაჟი მემკვიდრის დაბადება მოისურვა. მარია ტერეზა რაფაელას ძმამ, ესპანეთის მეფე ფერდინანდ VI-მ ლუის მისი მეორე დის, პრინცესა მარია ანტუანეტა ესპანელის ცოლად შერთვა შესთავაზა. ამაზე ფრანგებმა უარი თქვეს. საფრანგეთის მეფე ლუი XV-მ და მისმა საყვარელმა, მადამ დე პომპადურმა ახალი საცოლის ძებნა მთელი ევროპის მასშტაბით დაიწყეს.
მარია ჟოზეფასა და ლუის შორის ქორწინებაზე წინადადება თავიდან მარია ჟოზეფას ბიძამ, მორის საქსონიელისგან წამოვიდა. ლუი XV და მისი საყვარელი დარწმუნებულები იყვნენ, რომ ეს ქორწინება საფრანგეთს საგარეო პოლიტიკაში ძალიან დაეხმარებოდა. საქსონია და საფრანგეთი ავსტრიის ტახტის მემკვიდრეობის ომიდან მოყოლებული გადამტერებული სახელმწიფოები იყვნენ, ეს დინასტიური ქორწინება კი მათ შანსს აძლევდა მშვიდობა და ალიანსი დაემყარებინათ. თუმცა ამ ქორწინებას ერთი რამ უშლიდა ხელს. მარია ჟოზეფას ბაბუა, ავგუსტ II იყო ადამიანი რომელმაც პოლონეთ-ლიტვის ტახტიდან ჩამოაგდო სტანისლავ ლეშჩინსკა და ქვეყნიდან გააძევა. სტანისლავის ასული, მარია ლეშჩინსკა კი იყო ლუი XV-ის მეუღლე, საფრანგეთის დედოფალი და მარია ჟოზეფას საქმროს დედა. ამ ქორწინებას დედოფალი მარია აპროტესტებდა, თუმცა მას ყური არავინ დაუგდო. მიუხედავად ამისა, მარია ლეშჩინსკამ მარია ჟოზეფა მოგვიანებით კარგად მიიღო.